Държавен вестник, бр. 2, 2002 г., стр. 13

Б Р О Й  2
Д Ъ Р Ж А В Е Н   В Е С Т Н И К
С Т Р .  13
Метод 1
Ацетат и някои други влакна
(Метод с ацетон)
1. Приложение
Този метод се прилага след премахване на невлак-
нести вещества на двукомпонентни смеси от:
а) ацетат (19)
със
б) вълна (1), животинска козина (2 и 3), коприна (4),
памук (5), лен (7), коноп (8), юта (9), абака (10), алфа
(11), влакна от кокосов орех (12), зановец (13), рамия
(14), сизал (15), купро (21), модал (22), протеин (23),
вискоза (25), акрил (26), полиамид или найлон (30) и
полиестер (34).
Методът не се прилага за ацетатни влакна, които са
били деацетализирани по повърхността.
2. Принцип
Ацетатът се отделя от познатата суха маса на смес-
та с помощта на ацетон. Остатъкът се събира, пере,
суши и тегли: масата му, поправена, ако е необходимо,
се изразява като процент от сухата маса на сместа.
Процентът на сух ацетат се намира от разликата.
3. Уреди и реактиви (различни от описаните в обща-
та информация)
3.1. Уреди—конични колби със стъклени запушалки.
3.2. Реактиви—ацетон.
4. Процедура на теста
Следва се процедурата, описана в общата информа-
ция на този раздел, и се процедира, както следва:
Към образеца в конична колба със стъклена запу-
шалка и обем най-малко 200 ml се прибавят 100 ml аце-
тон на грам от образеца, колбата се разклаща и се ос-
тавя за 30 минути на стайна температура, като се раз-
бърква от време на време и след това течността се пре-
лива през претегления филтриран съд.
Процедурата се повтаря още два пъти (общо три
преливания) с почивки от по 15 минути. Времето на цялата
процедура с ацетона е един час. Остатъкът се прехвърля
във филтрирания съд, измива се с ацетон и се източва с
всмукване. Отново се напълва съдът с ацетон и се оставя
да се източи под действието на гравитацията.
Съдът се източва с всмукване. Съдът и остатъкът се
изсушават, охлаждат се и се претеглят.
5. Изчисляване и представяне на резултатите
Резултатите се изчисляват, както е описано в обща-
та информация. Стойността на коефициента d съгласно
т. I.8.1 от общата информация е 1,00.
6. Точност
При хомогенна смес на текстилни материали точ-
ността на резултатите, получени по този метод, е не по-
голяма от ± 1 при ниво на точност 95 на сто.
Метод 2
Някои протеинови влакна и някои други влакна
(Метод с хипохлорит)
1. Приложение
Този метод се прилага след премахване на невлак-
нести вещества на двукомпонентни смеси от:
а) някои протеинови влакна и по-точно: вълна (1),
животинска козина (2 и 3), коприна (4), протеин (23)
със
б) памук (5), купро (21), вискоза (25), акрил (26),
хлоровлакна (27), полиамид или найлон (30) и полиес-
тер (34), полипропилен (36), еластан (42) и стъклени
влакна (43).
Ако има различни протеинови влакна, методът дава
общата сума, но не и техните индивидуални количества.
2. Принцип
Протеиновото влакно се отделя от познатата суха
маса на сместа с помощта на хипохлоритен разтвор.
Остатъкът се събира, измива, суши и претегля: масата
му, поправена, ако е необходимо, се изразява като про-
цент от сухата маса на сместа. Процентът на сухо про-
теиново влакно се намира от разликата.
За приготвяне на хипохлоритен разтвор може да се
използва литиев хипохлорит или натриев хипохлорит.
Литиев хипохлорит се препоръчва в случаи, когато
се извършват малък брой анализи или за анализи, про-
веждани на по-дълги интервали. Това е, защото про-
центът на хипохлорит в литиевия хипохлорит в твърдо
състояние—за разлика от този в натриевия хипохло-
рит—е почти постоянен. Ако процентът на хипохлори-
та е установен, не е задължително съдържанието на
хипохлорит да се проверява с йод при всеки анализ, тъй
като може да се използва постоянна, претеглена част
литиев хипохлорит.
3. Уреди и реактиви (различни от тези, описани в
общата информация)
3.1. Уреди:
3.1.1. Ерленмаерова колба със запушалка от матово
стъкло, 250 ml;
3.1.2. Термостат, пригодим до 20 ± 2 °С.
3.2. Реактиви:
3.2.1. Хипохлоритен реактив;
(а) разтвор на литиев хипохлорит
Разтворът се състои от прясно приготвен разтвор,
съдържащ 35 ± 2 g/l активен хлор (приблизително 1 М),
към който се прибавя 5 ± 0,5 g/l предварително разтво-
рен натриев хидроксид. За приготвянето му се разтва-
рят 100 g литиев хипохлорит, съдържащ 36 на сто акти-
вен хлор (или 115 g, съдържащи 30 на сто активен хлор),
в приблизително 700 ml дестилирана вода, прибавят се
5 g натриев хидроксид, разтворен в приблизително 200 ml
дестилирана вода, и се допълва до 1 l с дестилирана
вода. Разтворът, който е бил прясно приготвен, не е
необходимо да се проверява с йод.
(б) разтвор на натриев хипохлорит
Той се състои от прясно приготвен разтвор, съдър-
жащ 35 ± 2 g/l активен хлор (приблизително 1 М), към
който се прибавят 5 ± 0,5 g/l предварително разтворен
натриев хидроксид.
Съдържанието на активен хлор в разтвора с йод се
проверява преди всеки анализ.
3.2.2. оцетна киселина, слаб разтвор
Количество от 5 ml оцетна киселина на кристали се
разтварят в 1 l вода.
4. Процедура на теста
Следва се процедурата, описана в общата информа-
ция, и се действа, както следва: смесват се 1 g от обра-
зеца с приблизително 100 ml хипохлоритен разтвор (ли-
тиев или натриев хипохлорит) в колба от 250 ml и се
разклаща, за да се намокри образецът.
След това колбата се нагрява за 40 минути в термос-
тат при 20 °С и се разклаща продължително или на равни
интервали. Тъй като разтварянето на вълната е екзотер-
мична реакция, топлината, получена при реакцията,
трябва да е разпръсната и премахната. В противен слу-
чай могат да се причинят значителни грешки от започ-
ването на процес на разтваряне на неразтворими влакна.
След 40 минути съдържанието на колбата се филтри-
ра през претеглена стъклена филтрираща колба и остана-
лото влакно се прехвърля във филтрирания съд, като
колбата се изплаква с малко хипохлоритен реактив. Съ-
дът се източва с всмуквания и остатъкът се измива пос-
ледователно с вода, ненаситена оцетна киселина и накрая
с вода, като съдът се източва с всмукване след всяка до-
бавка. Не се прилага всмукване, докато не се източи всяка
измиваща течност под действието на гравитацията.
Накрая съдът се източва с всмукване, съдът и оста-
тъкът се изсушават, охлаждат се и се претеглят.
5. Изчисляване и представяне на резултатите
Резултатите се изчисляват, както е описано в обща-
та информация. Стойността на коефициента d съгласно
т. I.8.1 от общата информация е 1,00, с изключение на
памук, вискоза и модал, за които d = 1,01, и неизбелен
памук, за който d = 1,03.
6. Точност
При хомогенна смес на текстилни материали точ-
ността на резултатите, получени по този метод, е не по-
голяма от ± 1 при ниво на точност 95 на сто.